Perancis rekod lebih 4,000 kes baharu dalam 24 jam
PARIS: Perancis melaporkan 4,771 kes baharu Covid-19 dalam tempoh 24 jam pada Khamis, lebih 1,000 kes berbanding yang direkodkan pada Rabu, menurut pihak berkuasa kesihatan negara itu. Lonjakan kes baharu itu adalah tertinggi sejak Mei walaupun jumlah pesakit baharu yang dirawat di hospital pada Khamis menurun kepada 149 berbanding 162 orang pada Rabu Pada masa ini, 4,748 orang dirawat di hospital di seluruh negara akibat Covid-19. Perancis mencatatkan 18,638 kes positif pada minggu lalu ketika peratusan ujian positif meningkat, menjadi 3.3 peratus pada Khamis berbanding 3.1 peratus pada Rabu dengan kemunculan 33 kluster baharu. Negara itu mencatat 30,480 kematian sejak pandemik tercetus. Kes baharu disahkan meningkat 43 peratus dalam tempoh seminggu lalu sementara jumlah pesakit yang memerlukan mesin ventilator semakin meningkat. – AFP 
See author's posts
